stanford-oval/wikipedia huggingface dataset:
Sr3
Historia > Toimitukset

Maaliskuussa 2015 Suomeen saapui Siemensin omistama Vectron-koeveturi (USr3), joka ajoi koeajoja huhtikuusta alkaen. Koeveturi palautettiin Saksaan syyskuussa 2016. Ensimmäinen varsinainen Sr3-veturi (3302) saapui Suomeen koeajoon tammikuussa 2016. Veturit 3303 ja 3304 saapuivat Suomeen saman vuoden toukokuussa. Veturilla 3301 ajettiin aluksi koeajoja kesään 2016 asti Saksassa ja Tšekissä, ja se tuotiin Suomeen heinäkuussa. Viides Sr3-veturi (3305) tuli Suomeen syyskuussa 2016. Näillä vetureilla ajettiin koeajoja, kunnes ne saatiin kaupalliseen liikenteeseen kesällä 2017. Huhti- ja toukokuussa 2017 maahan saapui kymmenen veturin esisarjan loput viisi veturia.
Esisarjan seurantajakson jälkeen vetureiden sarjavalmistus ja jatkotoimitukset alkoivat kesällä 2018. Loppuvuoden 2018 aikana toimitettiin kahdeksan veturia (3311–3318) ja tammikuussa 2019 kolme veturia lisää (3319–3321). Huhtikuussa 2019 toimitettiin veturit 3322 ja 3323. Keväällä otettiin myös koulutuskäyttöön Sr3-vetureiden simulaattorit Kouvolassa. 2. syyskuuta 2019 Suomeen tuli kolme uutta Sr3-veturia (3324–3326), ja 30. tammikuuta saapuivat veturit 3327 ja 3328. Veturit 3329–3331 saapuivat Suomeen huhtikuussa 2020, ja 3332–3334 syyskuussa 2020. Veturit 3335 ja 3336 saapuivat Suomeen tammikuussa 2021, 3337–3339 huhtikuussa 2021 ja 3340–3342 elokuussa 2021. Veturit 3343 ja 3344 saapuivat Suomeen tammikuussa 2022, 3345–3347 maaliskuussa 2022 ja 3348–3350 elokuussa 2022. Veturit 3351 ja 3352 saapuivat Suomeen tammikuussa 2023, 3353–3355 maaliskuussa 2023 ja 3356–3358 elokuussa 2023. Veturit 3359 ja 3360 saapuivat tammikuussa 2024 ja 3361–3363 huhtikuussa 2024. Jatkossa Sr3-vetureita on tarkoitus toimittaa VR:lle noin kymmenen veturia vuodessa.
Historia > Ongelmia

Vaikka Sr3-veturit on hankittu yleislinjakäyttöön, niitä käytettiin ensimmäiset kaksi vuotta ainoastaan tavaraliikenteessä, sillä Sr3:n ETCS-standardin mukaisen veturilaitteen ja Suomen rautateiden JKV-kulunvalvontajärjestelmän kommunikaatio-ongelmat aiheuttivat vetureille tarpeettomia hätäjarrutuksia. Ensimmäinen kokeilu matkustajaliikenteessä tehtiin 7. joulukuuta 2017. Liikenne- ja viestintävirasto antoi Sr3-vetureille 1. kesäkuuta 2019 alkaen rajoitetun käyttöluvan matkustajaliikenteeseen, jolloin Sr3:n vetämät InterCity-junat alkoivat liikennöidä ensin Oulu–Rovaniemi-reitillä 3. kesäkuuta 2019 alkaen ja myöhemmin Helsinki–Oulu-reitillä 24. kesäkuuta 2019 alkaen. Koekäyttöjakson jälkeen veturien käyttö matkustajaliikenteessä laajeni Poriin ja Vaasaan suuntautuville reiteille ja edelleen marraskuussa 2020 Joensuuhun.
Sr3 3309 suistui kiskoilta ja vaurioitui tasoristeysonnettomuudessa Kemijärvellä 12. joulukuuta 2018. Veturi kuljetettiin maateitse Oulun rautatieaseman ratapihalle, jossa se seisoi pitkään odottamassa vakuutusyhtiön päätöstä korjauksesta. Myöhemmin keväällä 2019 veturi siirrettiin Ilmalan varikolle, josta se hinattiin syyskuussa 2019 Hankoon ja laivattiin edelleen Saksaan, jossa veturi korjattiin Siemensin Münchenin tehtaalla. Korjauksen yhteydessä veturiin vaihdettiin myös Onnettomuustutkintakeskuksen suositusten mukaisesti uudenlaiset sivuikkunat ja turvavalaistus. Turvavalaistus ei toiminut onnettomuudessa, koska veturin akustosulakkeet rikkoontuivat. VR:n asiantuntijoiden mukaan turvavalaistuksen muutostöitä ei kuitenkaan edellytä, koska akusto on veturin pääasiallisesta energianlähteestä riippumaton järjestelmä ja veturi täyttää täten yhteentoimivuuden teknisen eritelmän (YTE) mukaiset LVV:n hyväksymät vaatimukset. Veturi palautettiin Suomeen korjattuna 21. marraskuuta 2019.
Aiheesta muualla

Wikimedia Commonsissa on kuvia tai muita tiedostoja aiheesta .
Resiina-lehden artikkeli Sr3-veturista
Kuvia Sr3-vetureista vaunut.org-sivustolla
Suomalaiset veturit ja junayksiköt
Fenniarailin ensimmäinen Sr3-veturi Kouvolassa marraskuussa 2023.
USr3-koeveturi Rata2016-näyttelyssä Turussa.
Sr3:n vetämä tavarajuna saapumassa Vuosaaren ratapihalle.
Ontto akseli pienen vetohammaspyörän sisällä, kaaviokuva: Veturin jousitettuun massaan kuuluvan moottorin (1) akseli (2) kiinnittyy vääntömomenttia välittävien nivelien (3) välityksellä pieneen vetohammaspyörään (5). Koko hammaspyörävalitys (5),(6),(8) on jousittamatonta massaa. Pyörän akseliin kiinnitetty iso hammaspyörä(6), vetopyöräkerran akseli(7), vaihteiston kotelo(8).
Bréguet 1150 Atlantic

| Bréguet 1150 Atlantic |
| --- | --- |

Tyyppi:  merivalvonta- ja torjuntakone
Alkuperämaa:   Ranska
Valmistaja:  Breguet Aviation
Ensilento:  21. lokakuuta 1961
Esitelty:  1965
Valmistusmäärä:  87 Atlantique 1 28 Atlantique 2 
Valmistusvuodet:  1961–1987
Ranskan laivaston ilmavoimien Atlantique-kone.
Bréguet Br.1150 Atlantic on ranskalaisen Breguet Aviationin vuosina 1961–1987 valmistama kaksimoottorinen merivalvonta- ja meritorjunta-lentokone.
Historia

Osaltaan Lockheed P2V Neptunen korvanneen Atlanticin ensilento oli 21. lokakuuta 1961, ja sen tuotanto päättyi vuonna 1987.
Tekniset tiedot

Konetyyppi on varustettu Rolls Roycen Tyne-potkuriturbiineilla, joiden teho on 5 500 hv tai myöhemmässä versiossa noin +6 000 hv, sen pisin lentoaika on 18 tuntia. Kone lentonopeus on noin 650 km/h, ja enimmäiskantama on noin 8 000 – 9 000 kilometriä.Se kykenee kantamaan 3 500 kg pudotettavaa tai kiinteää aseistusta. Koneen miehistön määrä on enimmillään 12 henkilöä. Atlanticia on käyttöaikanaan kehitetty ja modernisoitu.
Tekniset tiedot > Atlantique 2

Lähde: https://www.seaforces.org/marint/French-Navy/AVIATION/Atlantique-FN.htm
Yleiset ominaisuudet
Miehistö: 12
Pituus: 0Virhe lausekkeessa: tunnistamaton välimerkki ”,”..0Virhe lausekkeessa: tunnistamaton välimerkki ”,”.31,62 m
Kärkiväli: 0Virhe lausekkeessa: tunnistamaton välimerkki ”,”..0Virhe lausekkeessa: tunnistamaton välimerkki ”,”.37,42 m
Korkeus: 0Virhe lausekkeessa: tunnistamaton välimerkki ”,”..0Virhe lausekkeessa: tunnistamaton välimerkki ”,”.10,89 m
Siipipinta-ala: 0Virhe lausekkeessa: tunnistamaton välimerkki ”,”..0Virhe lausekkeessa: tunnistamaton välimerkki ”,”.120,34 m²
Tyhjäpaino: 0Virhe lausekkeessa: odottamaton numero.0Virhe lausekkeessa: odottamaton numero25 700 kg
Voimalaite: &&&&&&&&&&&&&&02.&&&&002 × Rolls-Royce Tyne RTy.20 Mk 21 Potkuriturbiini; 0Virhe lausekkeessa: odottamaton numero.0Virhe lausekkeessa: odottamaton numero4 500 kW (0Virhe lausekkeessa: odottamaton numero.0Virhe lausekkeessa: odottamaton numero6 100 hv) per moottori
Suoritusarvot
Suurin nopeus: &&&&&&&&&&&&0648.&&&&00648 km/h
Lentomatka: 0Virhe lausekkeessa: odottamaton numero.0Virhe lausekkeessa: odottamaton numero9 068 km
Aseistus
2 × Exocet AM39 –ohjus, 6 × MU90 torpedo
Konetyyppiä ovat käyttäneet Ranska, Saksa, Italia, Alankomaat, sekä Pakistan.
Formula E -kausi 2023–2024

Formula E -kausi 2023–2024, virallisesti 2023/24 ABB FIA Formula E World Championship, oli kymmenes Formula E -sarjan kausi. Kausi alkoi 12. tammikuuta 2024 ja päättyi 21. heinäkuuta. Kuljettajien hallitsevana maailmanmestarina kauteen lähti britti Jake Dennis ja tallien maailmanmestarina Envision Racing.
Kuljettajien mestaruuden voitti saksalainen Pascal Wehrlein. Tallien ja valmistajien maailmanmestaruuden voitti brittiläinen Jaguar Racing.
Kilpailukalenteri

FIA:n alainen maailman moottoriurheiluneuvosto julkisti ensimmäisen version kilpailukalenterista 20. kesäkuuta 2023. Uutena kilpailuna oli Tokion ePrix. Kautta edeltävät testit ajettiin Espanjan Valenciassa 23.–27. lokakuuta 2023.
Lopullisen kalenterin moottoriurheiluneuvosto julkaisi marraskuussa 2023. Italian ePrix siirrettiin Roomasta Misanoon. Kolmanneksi uudeksi kilpailuksi vahvistettiin Kiinassa ajettava Shangain ePrix. Portlandin ePrix muutettiin kahden kilpailun tapahtumaksi. Ensimmäisessä versiossa mukana ollut Jakartan kilpailu oli jätetty pois. Vahvistetussa versiossa oli myös Hyderabadin kilpailu.
Tammikuussa 2024 Formula E tiedotti Hyderabadin ePrix’n peruuntumisesta. Peruuntumisen syynä oli Telanganan hallinnon alaisen osaston päätös jättää noudattamatta kilpailun järjestämisestä tehtyä sopimusta. Formula E kisojen järjestämisestä vastaava Formula E Operations (FEO) oli tehnyt sopimuksen isäntäkaupungista lokakuussa 2023. FEO suunnitteli aloittavansa oikeustoimet kilpailun peruuntumisesta.
Kilpailukalenteri > Kalenteri ja tulokset

| Nro | ePrix | Rata | Päivä | Paalupaikka | Nopein kierros | Voittaja | Voittanut talli | Voittanut valmistaja | Raportti |
| --- | --- | --- | --- | --- | --- | --- | --- | --- | --- |
| 1. |  México | Autódromo Hermanos Rodríguez | 13. tammikuuta 2024 |  Pascal Wehrlein |  Nick Cassidy |  Pascal Wehrlein |  Porsche |  Porsche | Raportti |
| 2. |  Dirijja | Riadin katurata | 26. tammikuuta 2024 |  Jean-Éric Vergne |  Jake Dennis |  Jake Dennis |  Andretti |  Porsche | Raportti |
| 3. |  Dirijja | Riadin katurata | 27. tammikuuta 2024 |  Oliver Rowland |  Jake Dennis |  Nick Cassidy |  Jaguar |  Jaguar | Raportti |
| – |  Hyderabad | Hyderabadin katurata | 10. helmikuuta 2024 | Peruttu | Peruttu | Peruttu | Peruttu | Peruttu | Peruttu |
| 4. |  São Paulo | São Paulon katurata | 16. maaliskuuta 2024 |  Pascal Wehrlein |  Nyck de Vries |  Sam Bird |  McLaren |  Nissan | Raportti |
| 5. |  Tokio | Tokion katurata | 30. maaliskuuta 2024 |  Oliver Rowland |  Sam Bird |  Maximilian Günther |  Maserati |  Stellantis | Raportti |
| 6. |  Misano | Misano World Circuit Marco Simoncelli | 13. huhtikuuta 2024 |  Mitch Evans |  Oliver Rowland |  Oliver Rowland |  Nissan |  Nissan | Raportti |
| 7. |  Misano | Misano World Circuit Marco Simoncelli | 14. huhtikuuta 2024 |  Jake Hughes |  António Félix da Costa |  Pascal Wehrlein |  Porsche |  Porsche | Raportti |
| 8. |  Monaco | Circuit de Monaco | 27. huhtikuuta 2024 |  Pascal Wehrlein |  Jehan Daruvala |  Mitch Evans |  Jaguar |  Jaguar | Raportti |
| 9. |  Berliini | Tempelhofin lentoaseman katurata | 11. toukokuuta 2024 |  Edoardo Mortara |  Norman Nato |  Nick Cassidy |  Jaguar |  Jaguar | Raportti |
| 10. |  Berliini | Tempelhofin lentoaseman katurata | 12. toukokuuta 2024 |  Jake Dennis |  Norman Nato |  António Félix da Costa |  Porsche |  Porsche | Raportti |
| 11. |  Shanghai | Shanghai International Circuit | 25. toukokuuta 2024 |  Jean-Éric Vergne |  Jake Dennis |  Mitch Evans |  Jaguar |  Jaguar | Raportti |
| 12. |  Shanghai | Shanghai International Circuit | 26. toukokuuta 2024 |  Jake Hughes |  Norman Nato |  António Félix da Costa |  Porsche |  Porsche | Raportti |
| 13. |  Portland | Portland International Raceway | 29. kesäkuuta 2024 |  Mitch Evans |  Jake Hughes |  António Félix da Costa |  Porsche |  Porsche | Raportti |
| 14. |  Portland | Portland International Raceway | 30. kesäkuuta 2024 |  Jean-Éric Vergne |  Robin Frijns |  António Félix da Costa |  Porsche |  Porsche | Raportti |
| 15. |  Lontoo | ExCeL London | 20. heinäkuuta 2024 |  Mitch Evans |  Mitch Evans |  Pascal Wehrlein |  Porsche |  Porsche | Raportti |
| 16. |  Lontoo | ExCeL London | 21. heinäkuuta 2024 |  Nick Cassidy |  Jake Hughes |  Oliver Rowland |  Nissan |  Nissan | Raportti |
Kausiraportti > Valencian testit

Kautta edeltäneet testit ajettiin 24.–27. lokakuuta Valenciassa Circuit Ricardo Tormon radalla. Formula E oli käyttänyt rataa aiemminkin testeissä. Radan pituus oli 3,376 kilometriä ja siinä oli 15 mutkaa. Alkuperäisen ohjelman mukaan testeissä oli viisi kolmetuntista ja yksi puolituntinen testisessio. Testeissä talleilla oli velvollisuus ajattaa tulokaskuljettajaa vähintään yhdessä testisessiossa. Kansainvälisen autoliiton ennakossa nostettiin esiin ennen testejä useat kuljettajavaihdokset, muun muassa Norman Naton siirtyminen Andretille ja Nick Cassidyn loikkaus Jaguarille asiakastalli Envisionilta. Huomiota kiinnitettiin myös tulokaskuljettaja Jehan Daruvalaan, joka oli alkavan kauden ainoa tulokaskuljettaja. Testeissä ajoi Daruvalan lisäksi muitakin tulokaskuljettajia, kuten Zane Maloney.
Ensimmäisen testipäivä keskeytettiin, kun akkutoimittaja WAE:n varikkopilttuussa syttyi tulipalo. Tulipalon uskottiin saaneensa alkunsa DS Pensken autosta irroitetusta akusta. Pensken kuljettaja Robert Shwartzman joutui pysähtymään radalla kesken testien, ja akku irroitettiin tutkimuksia varten. Yksi WAE:n työntekijä kuljetettiin sairaalaan, mutta hänet vapautettiin saamatta hoitoa. Formula E aloitti tulipalosta tutkinnan yhdessä FIA:n ja paikallisten paloviranomaisten kanssa. Testien toinen päivä peruuttiin kokonaan.
Testeissä ajettiin yhteensä 4960 kierrosta. Nopeimmat olivat Jaguarin Mitch Evans ja Nick Cassidy, mutta 17 nopeinta kuljettajaa oli 0,7 sekunnin sisällä toisistaan. Testeissä tehtiin historiaa, kun tšekkiläisestä Gabriela Jílkovásta tuli ensimmäinen nainen, joka ajoi kolmannen sukupolven Formula E autoa. Perjantain testipäivä oli 10 tuntia pitkä, ja osana sitä ajettiin 27 kieroksinen simulaatiokisa. Kisassa tallit testasivat ensimmäistä kertaa Attack Charge pikalatausta.
Kausiraportti > Méxicon ePrix

Kauden avauskilpailu ajettiin Méxicossa 13. tammikuuta. Motorsport Week ennakoi suosikiksi hallitsevaa maailmanmestaria Jake Dennisia, joka ajoi edellisessä Méxicon kilpailussa ylivoimaiseen voittoon. Kilpailun voitti paalulta lähtenyt Pascal Wehrlein ennen Sébastien Buemia ja Nick Cassidya. Wehrlein johti muutamaa poikkeusta lukuun ottamatta koko kilpailun. Kilpailun jälkeen Wehrlein joutui tuomariston tutkintaan luistoneston vuoksi, mutta hänelle ei annettu rangaistusta. Radalla oli vaikea ohittaa, mikä teki kilpailun lopusta tapahtumaköyhän. Maximilian Günther oli neljäs, kun viidenneksi ajanut Mitch Evans kärsi teknisistä ongelmista, ja hän joutui puolustamaan sijoitustaan aggressiivisesti. Hänen taakseen muodustui pitkä jono: 13. ajanut Edoardo Mortara oli maalissa vain kolme sekuntia Evansin jälkeen. Kilpailun jälkeen António Félix da Costa sai kolmen lähtöruudun rangaistuksen kolaristaan Nico Müllerin kanssa.
Formula E:n mukaan kilpailua seurasi televisiossa ja sosiaalisessa mediassa ennätysyleisö. Suoraa lähetystä seurasi tärkeimmillä markkinoilla 57 prosenttia enemmän katsojia kuin vuoden 2023 kilpailua. Yhdysvalloissa suoraa CBS:n lähetystä seurasi 3,4 miljoonaa katsojaa. Britannissa katsojamäärä kasvoi 29 prosenttia verrattuna edelliseen vuoteen. Muita merkittivä kasvumarkkinoita olivat Brasilia, Kanada, Kiina ja Meksiko.
Kausiraportti > Dirijjan ePrix

Tammikuussa 2024 julkistetussa Sustainable Championships Index mittauksessa Formula E oli kestävän kehityksen mittareilla paras moottoriurheilusarja. Mittauksessa oli mukana 106 sarjaa, joista Formula E sai ainoana korkeimman tason luokituksen. Formula 1 oli mittauksen toinen ja jaetulla kolmannella sijalla olivat Extreme E ja MotoGP. Formula E sai 85 pistettä täydestä sadasta. Formula E:n edustajan mukaan kestävä kehitys on ollut sarjan ydintoimintaa alusta alkaen.
Ennen Dirijjan ePrix’a Formula E, Extreme E ja E1-kilpavenesarja tekivät ”Electric 360” sponsorointisopimuksen saudiarabialaisen investointipankki Public Investment Fundin (PIF) kanssa. Sopimuksen taloudellista arvoa ei paljastettu, mutta sitä kuvattiin monivuotiseksi. PIF:n tavoitteena on sopimuksen myötä vauhdittaa sähköisen moottoriurheilun kasvua sekä edistää innovaatiota. Sekä PIF:iä että Saudi-Arabiaa on syytetty urheilupesusta.
Kauden ensimmäinen tuplaviikonloppu ajettiin Saudi-Arabian Dirijjassa 25.–27. tammikuuta. ePrix sisälsi kaksi osakilpailua, jotka molemmat ajettiin yöllä. Lauantain kilpailu oli sekä Nick Cassidyn että Jake Dennisin 50. Formula E -kilpailu. Viikonloppuun ennakkosuosikkina lähti Pascal Wehrlein.
Perjantain kilpailun voitti Dennis, aika-ajon voittanut Jean-Éric Vergne oli toinen ja Cassidy kolmas. Kilpailun neljännellä kierroksella Vergne ja Mitch Evans osuivat yhteen, mutta kumpikin pystyi pienistä vaurioista huolimatta jatkamaan kilpailua. Dennis sai lopulta ajaa rauhassa ylivoimaiseen voittoon. Vergne onnistui pysymään toisena, kun viimeisellä kierroksella Evansin ohitusyritys epäonnistui ja hän ajoi radan 18. mutkan pitkäksi. Evans tippui kolmannelta sijalta viidenneksi. Kilpailun yksi suurista onnistujista oli ERT-kuljettaja Sérgio Sette Câmara, joka ajoi yhdeksänneksi. Wehrlein pysyi sarjan johdossa oltuaan kahdeksas. Dennis ajoi voittoon 13,289 sekunnin erolla – tämä oli Formula E -historian toiseksi suurin voittomarginaali (Putrajayan ePrix 2015; 13,884 sekuntia). Vergnen paalupaikka oli hänen uransa 16. ja hän jakaa sarjan paalupaikkaennätystä Sébastien Buemin kanssa.
Lauantain osakilpailun voitti Cassidy, joka nousi myös sarjan kokonaistilanteen kärkeen. Toiseksi ajoi Robin Frijns ja kolmanneksi aika-ajojen voittaja Oliver Rowland. Kilpailuun osallistui 21 kuljettajaa, koska Buemi ei pystynyt aika-ajon kolarinsa jälkeen osallistumaan. Aika-ajossa kolmanneksi tullut Cassidy nousi johtoon viidennellä kierroksella, ja pysyi johdossa aina loppuun asti. Maaliin tultiin tiukassa jonossa: kymmeneksi ajanut Evans jäi voittaneesta kuljettajasta alle 7 sekuntia. McLarenin Jake Hughes oli neljäs, mikä oli hänen uransa paras sijoitus. Kilpailun jälkeen Dennis, Norman Nato ja Sette Câmara saivat viiden sekunnin aikarangaistuksen ohitettuaan kilpailijan keltaisten lippujen aikana. Rangaistus pudotti Denniksen pois pisteiltä. Frijnsin podiumin myötä Envision Racingista tuli ensimmäinen 50 podiumia saavuttanut talli.
Kausiraportti > São Paulon ePrix

Sarja jäi Dirijjan jälkeen seitsemän viikon kilpailutauolle. Tauon aikana Formula E ilmoitti siirtävänsä kansainvälisen logistiikkakeskuksensa Espanjan Valenciaan, missä on ajettu tavallisesti kautta edeltävät testit. Ricardo Tormo Circuitista tuli samalla kokoaikaisesti Formula E:n kehityskeskus, mikä mahdollistaa useampien testipäivien käytön sekä kokoaikaisen varastoinnin. Aiemmin Formula E:n päämaja oli ollut Donington Parkin radalla. Formula E ilmoitti myös aloittavansa yhteistyön juniorisarja NXT Gen Cupin kanssa. NXT Gen Cupin oli tarkoitus ajaa neljässä ePrix’ssä. Yhteistyö kuitenkin peruttiin juuri ennen ensimmäistä kilpailua.
Maaliskuussa Formula E tiedotti saudiarabialainen naiskuljettaja Reem Al Aboud rikkoi yksipaikkaisten kilpa-autojen kiihtyvyysennätyksen muokatulla ”GENBETA” kilpa-autolla. Al Aboudin ennätys on 0–60 mph 2,49 sekunnissa, rikkoen edellisen Formula 1 auton tekemän ennätyksen (2,6 sekunttia).
São Paulon ePrix ajettiin 15.–16. maaliskuuta Anhembi Sambadromella. Ennakkosuosikeiksi nostettiin Jaguar-kuljettajat Evans ja Cassidy, sekä Wehrlein ja Dennis. Paalupaikalta lähti Wehrlein, jolle paalupaikka oli uran ensimmäinen Meksikon ulkopuolella. MM-sarjan johtaja Cassidy ajoi ulos, kun hänen rikkoutunut etusiipi tippui eturenkaan alle. Ulosajostaan huolimatta Cassidy pysyi sarjan johdossa. Voittajaksi nousi McLarenin Sam Bird, joka ohitti Mitch Evansin toiseksi viimeisessä mutkassa viimeisellä kierroksella. Kolmanneksi ajoi Nissanin Rowland. McLarenille voitto oli ensimmäinen Formula E:ssä.
Kausiraportti > Tokion ePrix

Ennen Tokion kilpailua, Lola ilmoitti tekevänsä paluun moottoriurheiluun yli vuosikymmenen tauon jälkeen. Lola on kilpaillut muun muassa Formula 1 -sarjassa ja Le Mansissa. Lola ei osallistu sarjaan omalla tallillaan, vaan voimansiirron valmistajana. Teknisenä kumppanina on Yamaha, joka toimi autourheilussa edellisen kerran vuonna 1997. Lola–Yamaha osallistuu sarjaan kaudesta 2024–2025 alkaen.
Historian ensimmäinen Tokion ePrix ajettiin väliaikaisella katuradalla Tokyo Big Sightin ympäristössä 29.–30. maaliskuuta. Menestystä ennakoitiin kotikisaa ajavalle Nissanille sekä Jaguar- ja Porsche-kuljettajielle. Aika-ajoissa jaettiin viidelle kuljettajalle rangaistukset: Cassidyn nopein aika hylättiin sääntöjen vastaisen kaasupoljin kartan vuoksi. Neljä muuta kuljettajaa – Buemi, Evans, Jake Hughes ja Bird – saivat kolmen lähtöruudun rangaistukset estettyään toisia kuljettajie aika-ajoissa. Paalupaikan otti Nissanin Rowland. Rowland johti suurimman osan kilpailusta, kunnes 10 kierrosta ennen maalia Maseratin Maximilian Günther nousi johtoon. Günther onnistui puolustamaan johtoaan Rowlandilta ja voittamaan kilpailun. Podiumin täydensi Andretin Jake Dennis. Kilpailun jälkeen Edoardo Mortara hylättiin käytettyään liikaa energiaa. MM-sarjan johtoon nousi Pascal Wehrlein.
Pisteet > Pistelasku

Pisteet jaettiin seuraavan taulukon mukaisesti:
| Sijoitus |  1>   |  2>   |  3>   |  4>   |  5>   |  6>   |  7>   |  8>   |  9>   |  10>   | PP | NK |
| --- | --- | --- | --- | --- | --- | --- | --- | --- | --- | --- | --- | --- |
| Pisteet | 25 | 18 | 15 | 12 | 10 | 8 | 6 | 4 | 2 | 1 | 3 | 1 |
Pisteet > Tallien pisteet

| Sija | Talli | Nro | MEX  | DRH  | DRH  | SPL  | TOK  | MIS  | MIS  | MCO  | BER  | BER  | SHA  | SHA  | PRT  | PRT  | LDN  | LDN  | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1. |  Jaguar TCS Racing | 9 | 5 | 5 | 10 | 2 | 15 | 5 | NC | 1 | 4 | 6 | 1 | 5 | 8 | 3 | 2 | 3 | 368 |
| 1. |  Jaguar TCS Racing | 37 | 3 | 3 | 1 | Kesk. | 8 | Kesk. | 3 | 2 | 1 | 2 | 3 | 4 | 19 | 13 | 7 | Kesk. | 368 |
| 2. |  TAG Heuer Porsche Formula E Team | 13 | Kesk. | 16 | 14 | 6 | 4 | DSQ | 19 | 7 | 6 | 1 | 18 | 1 | 1 | 1 | Kesk. | 13 | 332 |
| 2. |  TAG Heuer Porsche Formula E Team | 94 | 1 | 8 | 7 | 4 | 5 | 16 | 1 | 5 | 5 | 4 | 2 | 20 | 10 | 4 | 1 | 2 | 332 |
| 3. |  DS Penske | 2 | 8 | 14 | 5 | 8 | 16 | 8 | Kesk. | 3 | 7 | 20 | 9 | 6 | 9 | 11 | 9 | 8 | 200 |
| 3. |  DS Penske | 25 | 6 | 2 | 8 | 7 | 12 | 6 | 7 | 4 | 2 | 10 | 6 | 7 | 3 | 5 | 17 | 5 | 200 |
| 4. |  Nissan Formula E Team | 22 | 11 | 13 | 3 | 3 | 2 | 1 | Kesk. | 6 | 3 | 3 | 4 | 10 | 18 | 16 | 15 | 1 | 182 |
| 4. |  Nissan Formula E Team | 23 | 12 | Kesk. | 6 | 11 | 11 | 9 | 5 | 8 | 9 | Kesk. | 11 | 14 | 15 | 18 | 14 | 15 | 182 |
| 5. |  Andretti Formula E | 1 | 9 | 1 | 12 | 5 | 3 | 2 | 2 | 20 | Kesk. | 5 | 5 | 11 | 6 | 10 | 16 | Kesk. | 169 |
| 5. |  Andretti Formula E | 17 | 10 | 6 | 16 | 17 | 6 | 7 | 18 | 10 | 18 | 19 | 14 | 3 | 13 | 7 | 10 | 12 | 169 |
| 6. |  Envision Racing | 4 | Kesk. | 10 | 2 | 18 | 9 | 17 | Kesk. | 17 | Kesk. | 9 | 12 | 9 | 2 | 2 | Kesk. | 7 | 121 |
| 6. |  Envision Racing | 16 | 2 | 12 | WD | 10 | 13 | 12 | Kesk. | 15 | 13 | 14 | 8 | 12 | 20 | 9 | 3 | 4 | 121 |
| 7. |  NEOM McLaren Formula E Team | 5 | 7 | 11 | 4 | Kesk. | 14 | 13 | 8 | 16 | 15 | 12 | 16 | 2 | 21 | Kesk. | Kesk. | 10 | 101 |
| 7. |  NEOM McLaren Formula E Team | 8 | 14 | 4 | Kesk. | 1 | NC | Kesk. | 10 | 14 | 10 | 8 | 17 | Kesk. | 7 | Kesk. | 8 | Kesk. | 101 |
| 8. |  Maserati MSG Racing | 7 | 4 | 7 | 9 | 9 | 1 | 3 | 12 | 9 | Kesk. | Kesk. | 21 | 8 | Kesk. | 8 | Kesk. | Kesk. | 81 |
| 8. |  Maserati MSG Racing | 18 | 16 | 20 | Kesk. | 15 | 17 | Kesk. | 9 | 18 | 17 | 7 | 19 | 17 | 16 | 12 | 18 | Kesk. | 81 |
| 9. |  ABT CUPRA Formula E Team | 11 | Kesk. | 19 | 17 | 13 | Kesk. | 10 | 12 | 11 | Kesk. | 11 | 10 | 19 | 11 | 17 | 11 | 9 | 56 |
| 9. |  ABT CUPRA Formula E Team | 51 | 17 | 18 | 13 | Kesk. | 7 | 11 | 4 | Kesk. | 11 | 15 | 15 | 15 | 5 | 6 | 6 | 6 | 56 |
| 10. |  Mahindra Racing | 21 | 15 | 17 | 15 | 14 | Kesk. | 14 | 15 | 12 | 12 | 18 | 7 | 16 | 12 | Kesk. | 4 | 16 | 47 |
| 10. |  Mahindra Racing | 48 | 13 | 15 | 11 | 12 | DSQ | Kesk. | 13 | Kesk. | 8 | 16 | Kesk. | 13 | 4 | Kesk. | 5 | Kesk. | 47 |
| 11. |  ERT Formula E Team | 3 | DNS | 9 | 18 | DSQ | 10 | 15 | 6 | 19 | 16 | 13 | 13 | 18 | 14 | 14 | 12 | 11 | 23 |
| 11. |  ERT Formula E Team | 33 | 18 | 21 | Kesk. | 16 | 18 | 4 | 14 | 13 | 14 | 17 | 20 | 21 | 17 | 15 | 13 | 14 | 23 |
Lähde:
Jericho 941

Jericho 941 F
Jericho 941 on israelilaisen IMI/IWI -asetehtaan vuonna 1990 tuotantoon ottama itselataava kaksitoiminen pistooli, joka perustuu CZ 75 -pistooliin.
Jerichoa valmistetaan 9 mm Parabellum/Luger, 9 mm IMI, .41 AE, .40 S&W ja
.45 ACP -kaliiperisena.
Yhdysvalloissa asetta markkinoidaan nimellä Baby Eagle, viitaten saman valmistajan Desert Eagle -pistooliin. Jericholla ei kuitenkaan ole mitään rakenteellista yhtäläisyyttä Desert Eagleen valmistajaa lukuun ottamatta, tosin jotkin aseiden ulkonäölliset muotoilut ovat samankaltaisia.